text: Tuesday, 20 November 2018 News Before 1 Feb 2012. Click for Latest
  Cebuano News: PGMA maoy manguna sa 65th Leyte Gulf Landing anniversary
  Palo, Leyte (20 October) -- Si Presidente Gloria Macapagal-Arroyo maoy manguna karong adlawa, Oktubre 20 sa 65th Leyte Gulf Landing anniversary diin maoy hinungdan sa kagawsan sa Pilipinas gikan sa panahon sa Hapon sa World War II.
  Ang maong okasyon pagahimoon sa MacArthur Landing Memorial National Park sa Candahug, Leyte. Ang monumento nagtimaan sa lugar diin si General Douglas MacArthur midunggo kauban sa American Liberation Forces sa Oktubre 20, 1944, diin nagsugod ang giyera sa Leyte.
  Si Presidente Arroyo ubanan sa mga ambassadors sa United States ug Japan, diplomatic representatives sa Australia ug Canada, ang Veterans Federation of the Philippines sa Rehiyon 8, ug mga opisyales sa nagdumalang probinsya sa Leyte.
  Ang ubang opisyales sa gobyerno kinsa moapil sa selebrasyon mao sila si Defense Secretary Gilbert Teodoro, Press Secretary Cerge M. Remonde, National Anti-Poverty Commission kon NAPC Lead Convenor Secretary Domingo Panganiban, Labor Secretary Marianito Roque, Tourism Secretary Joseph Ace Durano, Leyte Governor Carlos Jericho Petilla ug Palo Mayor Teodoro Sevilla.
  Atul sa iyang pagbisita, ang Presidente magpahigayon ug regional one-on-one media interview diin isibyang buhi sa estasyon sa radyo nga panag-iya sa gobyerno, ang DZRB Radyo ng Bayan ug ubang moapil nga local broadcasting stations.
  Human sa pakighinabi sa media, adunay pagpasiga sa Veterans' Torch of Peace, pag-ampo ni Monsignor Raul Aguilos, ug mobong mensahe sa mga ambassadors.
  Pagkahuman, ang Presidente mopadayon sa National Maritime Polytechnic kon NMP sa munisipyo sa Cabalawan alang sa pagbutang sa P48.34 milyones nga state-of-the-art maritime training nga mga ekipo. (rgcadavos/PIA-soleyte) [top]
  » Cebuano News: PGMA maoy manguna sa 65th Leyte Gulf Landing anniversary
  » Waray-Waray News: Pinangunahan ni PGMA an panhatag hin hinabang para han mga biktima ni 'Ondoy' ha Bulacan
  » Cebuano News: 'Ramil' nakit-an mopatulin sa sunod duha ka adlawa
  » Cebuano News: Pilipinas modumala sa Asia-wide corrosion conference